Държавен вестник, бр. 81, 2005 г., стр. 15

Б Р О Й  81
Д Ъ Р Ж А В Е Н   В Е С Т Н И К
С Т Р .  15
Чл. 10. Окончателната класификация и ни-
вото предпазни и защитни мерки съгласно при-
ложението се определят с разрешението за рабо-
та в контролирани условия по чл. 32, ал. 1 ЗГМО.
Чл. 11. Лицата, които извършват работа с
ГМО в контролирани условия, спазват изиск-
ванията на безопасни условия на труд, като:
1. намалят контакта на ГМО с работното
място и околната среда до възможно най-нис-
кото ниво;
2. предприемат инженерни контролни мер-
ки при източника и при необходимост осигу-
рят защитно облекло и оборудване;
3. поддържат оборудването и предприемат
контролни мерки за коректното провеждане
на лабораторните опити;
4. изследват, когато е необходимо, за на-
личие на жизнеспособни, трансформирани
ГМО и местата извън тези на първоначална-
та изолация;
5. осигурят подходящо обучение на пер-
сонала;
6. създадат, когато е необходимо, комите-
ти и подкомитети за биологична безопасност;
7. създадат и въведат ръководства/вът-
решни правила за безопасна работа на персо-
нала с ГМО;
8. поставят, когато е необходимо, в поме-
щенията знаци за биоопасност;
9. осигурят средства за почистване и де-
контаминация на персонала;
10. водят дневник за работата;
11. забранят консумацията на храна и на-
питки, пушенето и употребата на козметични
средства, както и складирането на храна за
човешка консумация на работното място;
12. забранят отпипетирането с уста;
13. разработят и въведат, когато е необхо-
димо, писмени стандартни оперативни про-
цедури с цел осигуряване на безопасност;
14. осигурят ефикасни средства за дезин-
фекция и разработят процедури за дезинфек-
ция в случай на изпускане на ГМО;
15. осигурят, когато е необходимо, безопас-
но складиране на контаминираното лабора-
торно оборудване и материали.
Чл. 12. (1) Отпадъците, образувани от ра-
бота с ГМО в контролирани условия, се трети-
рат по начин, който води до тяхното инакти-
виране, с цел премахване на рисковете за чо-
вешкото здраве и околната среда.
(2) При инактивирането се унищожава изця-
ло или частично ГМО в контролирани условия
чрез използване на валидирани методи, като
химическа дезинфекция или автоклавиране.
(3) Отпадъците, образувани от работа с
генетично модифицирани висши растения в
контролирани условия, се третират по начин,
водещ до инактивиране на размножителните
им органи или части от тях (като цвят, семе-
на, грудки, корени и други), за да се избегне
тяхното възпроизвеждане.
(4) Отпадъците, образувани от работа с
генетично модифицирани животни в контро-
лирани условия, се третират съгласно Наред-
ба № 50 от 2004 г. за ветеринарномедицинс-
ките изисквания към страничните продукти
от животински произход, които не са пред-
назначени за консумация от хора (ДВ, бр. 111
от 2004 г.).
ДОПЪЛНИТЕЛНА РАЗПОРЕДБА
§ 1. По смисъла на наредбата:
1. “Генетично модифициран микрооргани-
зъм” е микроорганизъм, в който генетичният
материал е бил променен по начин, който не
настъпва естествено при чифтосване и/или
естествена рекомбинация.
2. “Донорен организъм” е организъм, от
който е взет генетичен материал, за да бъде
въведен в друг организъм (гостоприемник).
3. “Експозиция” е излагането на човешки
организъм на въздействието на физични фак-
тори, химични вещества или биологични
агенти.
4. “Имунокомпетентно лице” е лице, което
е способно да развие имунен отговор и което
има нормална имунна система.
5. “Склероции” са плодни тела на гъби,
изградени от хифи, служещи за вегетативно
размножаване.
6. “Спори” са репродуктивни образувания
при микроорганизмите и растенията, които
се пренасят пасивно от водата, вятъра, птици-
те и животните.
7. “Фумигация” е метод за унищожаване
на вредители, основан на използване на пари,
газове, пушеци и аерозоли в затворени прос-
транства.
8. “Щам” е група от клетки, водещи произ-
хода си от една и съща клетка и носеща иден-
тичен генетичен материал. 
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. Наредбата се приема на основание чл. 2,
ал. 3 ЗГМО.
§ 3. В срок един месец от влизането в сила
на наредбата министърът на околната среда
и водите и министърът на земеделието и го-
рите утвърждават със заповед формата на
заявлението за работа с ГМО в контролирани
условия по чл. 30 ЗГМО, която се обнародва в
“Държавен вестник”.
§ 4. (1) Член 12, ал. 4 влиза в сила от 1 април
2006 г.
(2) До влизането в сила на чл. 12, ал. 4 от-
падъците, образувани от работа с генетично
модифицирани животни в контролирани ус-
ловия, се третират съгласно Наредба № 29 от
2002 г. за ветеринарно-санитарните изисква-
ния при събирането и обезвреждането на от-
падъци от животински произход (ДВ, бр. 75 от
2002 г.).